วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
13 ส.ค. 2558

ASL SECURITIES 
ภาครวมตลาดภาคเช้า : ดัชนี SET ปิดลบ 1,388.77 (-19.55) กรอบ 1,382/1,401 เคลื่อนไหวแดนลบมูลค่าการซื้อขาย 26,416.29 ล้านบาท รับแรงปะทะวันแรกหลังกับมาเปิดทำการ ปรับตัวลงสวนตลาดภูมิภาคที่ต่างรีบาวน์ขึ้นมา หลังจากร่วงไปจากการที่จีนลดค่าเงินหยวน ซึ่งอ่อนค่าลง 3-4% ในช่วง 2 วันที่ผ่านมา ด้านผู้ช่วยผู้ว่าการธนาคารกลางจีนได้แถลงต่อสื่อมวลชนในวันนี้ว่า ธนาคารกลางได้เสร็จสิ้นการปรับค่าเงินหยวนแล้ว เงินหยวนจะกลับสู่ระดับที่สอดคล้องกับตลาดอย่างค่อยเป็นค่อยไป และเงินหยวนจะยังคงแข็งแกร่งในระยะยาว ด้านดัชนีฮั่งเส็งตลาดหุ้นฮ่องกงปิดตลาดเช้าปรับตัวขึ้น +0.30% ดัชนีเซี่ยงไฮ้คอมโพสิตตลาดหุ้นจีนปิดภาคเช้าลง -0.6% ด้านนางเกศรา มัญชุศรี ออกมาย้ำว่า ปัญหาค่าเงินหยวนส่งผลกระทบด้านจิตวิทยาต่อตลาดหุ้นไทยในระยะสั้น และผลการดำเนินงานของ บจ.ดีจะช่วยหนุนตลาดหุ้นไทยในระยะยาวได้
หุ้นบวกดัชนีมากสุด DTAC PTTGC CPALL PTTEP CPN RATCH TUF GLOW TTW          
หุ้นลบดัชนีมากสุด PTTEP TRUE KBANK SCC ADVANC SCB AOT MAKRO BBL
 
แนวโน้มตลาดและหุ้นที่น่าสนใจภาคบ่าย
คาดแกว่งตัวในกรอบ 1,375-1,400
แนวโน้มภาคบ่ายเชิงเทคนิค: ดัชนีปรับตัวหลุดแนวรับสำคัญทางจิตวิทยา 1,400 มีแนวรับถัดไปทางเทคนิคที่ 1,475 มีโอกาสรับได้สูง จากค่า RSI ที่อยู่ในภาวะ Oversold มาก จากนั้นคาดดัชนีจะแกว่งตัวในกรอบ 1,375-1,400
 
TRUE (ราคาปิดภาคเช้า 10.20) 
แนะนำซื้อเก็งกำไรราคาปรับตัวลงมาทดสอบแนวรับสำคัญที่ 10.00 พร้อมกับการเข้าเขต Oversold มีโอกาสกาสรีบาวน์กลับขึ้นไปปิดแก๊ปที่ 10.60 โดยเน้นยืนเหนือ 9.95 เป็นสำคัญ หากหลุดแนะนำตัดขาดทุน
 
TPCH (ราคาปิดภาคเช้า 17.60) 
แนะนำซื้อราคาปรับตัวลงมาทดสอบแนวรับสำคัญที่ 17.50 และสามารถยืนตัวได้ เป็นโอกาสซื้อ มีโอกาสรีบาวน์  กลับขึ้นทดสอบ 18.50 โดยเน้นยืนเหนือ 18.40 เป็นสำคัญ หากหลุดแนะนำตัดขาดทุน